JY LEES NOU Koektannie 30 kg ligter – en die kilo’s smelt weg ...
Mareli Visser is die bobaas-bakker van Via se Die Koektannie. Sy toor met suiker en meel, dis haar ding. Maar self het sy suiker en stysel uit haar dieet gesny – en die kilo’s smelt weg ...
Daar is deesdae ekstra wip in Mareli Visser se grys Tintin-kuifie. Haar energievlakke ken geen perke nie. Man, sy is vyfuur soggens in die gimnasium. En 30 kg ligter. Mense op straat kyk, kyk weer ... en besluit nee, sy lýk maar net bekend. So vaagweg na Mareli, boorling van Douglas in die Noor-Kaap. Die wenner van kykNET se eerste Koekedoor-reeks en bobaasbakker van die Via-bakprogram Die Koektannie.
Today exactly a year ago I started my #weightlossjourney . I lost 31.8 kg, 38 cm around my waist and my BMI dropped from 35.4 to 24.3. ??at least now I am “normal” according to my app. #fasting #intermittentfasting #ketopia #ketodiet
A post shared by Mareli Visser (@diekoektannie) on Feb 5, 2019 at 9:23pm PST
Koek se soet vreugdes is waarvoor sy bekend is, maar self sit sy nie meer haar mond daaraan nie. Sy besing eerder die voordele van die ketogeniese (keto-) eetplan: ’n Hoëvet-dieet met bloedmin koolhidrate (minder as 20 g), dus suiker en stysel.
Thanks @safaridriedfruitnuts for a awesome #safarihalfmarathon2019 #nomoreavirgin
A post shared by Mareli Visser (@diekoektannie) on May 1, 2019 at 1:14am PDT
Mareli se keerpunt het ’n jaar terug gebeur. “Op 6 Februarie verlede jaar het ons teruggekom van ’n vakansie in Amerika, ook ’n week lange vaart op ’n skip. Ek het die skaal op 101,2 kg vasgetrap, swaarder as toe ek swanger was met Mila, 12, en Cilliers, 16. Ek hét vantevore gewig probeer verloor. Dié keer was my kop egter reg. Jy moet ’n wilsbesluit neem, daarsonder kan geen pil of poeier jou help nie.”
Mareli se keto-brood
Heerlik! Mareli sit gis in die brood – nie om dit te laat rys nie, maar om dit ’n tipiese broodgeur te gee. Dit smaak op sy beste afgekoel en dan ’n paar minute gerooster in ’n broodrooster.
80 g (125 ml) sonneblomsaad
1,25 ml kremetart
10 ml psillium (psyllium husks)
145 g (375 ml) amandelmeel
40 g (60 ml) chia-saad
Verhit oond tot 180 °C. Voer ’n broodpan van 20 x 12 cm uit met bakpapier. Spuit met kleefwerende kossproei. Braai sonneblomsaad in botter tot goudbruin en laat afkoel. Skei eiers. Klits al die eierwitte en kremetart tot mediumpunt-stadium. Meng kitsgis, water en psillium. Meng amandelmeel, chia-saad, bakpoeier en sout. Gooi 3 van die eiergele by die amandelmeelmengsel. Gooi sonneblomsaad en gismengsel by amandelmeelmengsel en meng goed. Vou eierwitte by beslag in. Skep in broodpan en bak 35-40 minute tot goudbruin en gaar. Laat effens afkoel en trek bakpapier af. Bêre in yskas en sny soos benodig. Rooster minuut of twee in broodrooster en geniet met botter.
Keto-brood FOTO Wilem Lourens
Wil jy ook gesonder wees en die kilo's laat wegsmelt?
Skryf nou in vir Gesonder met SARIE.
Meer oor: koektannie